CAFE DE NARASINGH หรือ กาแฟนรสิงห์ ณ วังพญาไท เป็นร้านกาแฟร้านอาหารย้อนยุคกับไป ในสมัยของรัชกาลที่ 6 ตัวร้านใช้พื้นที่ของวังพญาไทในโรงพยาบาลพระมงกุฏ สถานที่นี้ได้ก่อตั้งโดยรัชกาลที่ 6 เพื่อให้เป็นที่ประชาชนมาพักผ่อนดื่มกินในแบบอาหารไทยสไตล์ยุโรป ในร้านดูเหมือนเป็นวังเก่าแก่ที่มีการดูแลรักษามาดัดแปลงเป็นร้านกาแฟ/ร้านอาหาร มีเมนูกาแฟหลากหลาย แถมมีพวกอาหารไทยฝรั่ง สลัดหรือพายหรือของหวานก็มี อาหารที่ได้ลองมาชิมวันนี้ก็มี

สตูว์ซี่โครงหมูเสิร์ฟกับขนมปังปิ้งหัวกะโหลก 140฿ เป็นสตูที่รสอ่อนนุ่มละมุนลิ้น ซี่โครงหมูเนื้อเปื่อย แค่ใช้ช้อนกดลงก็หลุดออกมาจากกระดูกแบบไม่ต้องแกะ ได้ขนมปังปิ้งเนื้อหนาๆมาอีกสองแผ่น เอาขนมปังอุ่นๆกลิ่นหอมจิ้มกับน้ำสตู รสชาติก็อร่อยถูกใจ ????????????

ยําไส้กรอกรวมเยอรมัน 150฿ ได้ไส้กรอกชิ้นโต หั่นมาเป็นแบบชิ้นเล็กๆพอดีคำ นํ้ายำก็รสจัดจ้านกำลังดี กินแบบเบาๆแป๊บเดียวเดี๋ยวก็หมด ????????????

บ๊วยโซดา 65฿ Sour Plum Soda ได้น้ำบ๊วยพร้อมเนื้อบ๊วยผสมมากับโซดาน้ำแข็ง รสชาติเปรี้ยวหวานซ่าเย็นเจี๊ยบ จิบแล้วก็สดชื่นเย็นสบาย ????????????????

อยากมาลองอาหารไทยฝรั่งแบบบรรยากาศชาววัง ได้บรรยากาศเหมือนคนไทยที่ไปเที่ยวเมืองเก่าในต่างแดน ร้านนี้เค้าก็ตอบโจทย์ได้ดีเลย อาหารรสชาติดีราคาเบากระเป๋า ในบรรยากาศที่แตกต่าง อาหารก็ไม่ต้องรอนาน การบริการก็ใช้ได้ แต่ช่วงพักเที่ยงอาจมีลูกค้ามาใช้บริการเยอะ ร้านมีที่จอดรถ